અદાલત કોઈ પણ સ્ટેટનુ અવિભાજ્ય અંગ છે તેનાં વગર દેશમાં અરાજકતા ફેલાઇ શકે છે. દેશને દૃઢ અને મજબૂત બનાવવા કાયદા બનાવવામા આવે છે જેનાં મુજબ અદાલતો ચુકાદો આપે છે. જેને સરકાર, વ્યવસ્થાતંત્ર અને પોલીસતંત્રની તાકત વડે અમલી બનાવવામાં આવે છે, તેનાં વિરૃદ્ધ જનારને સજા આપવામાં આવે છે. એક દેશમાં બે સમાન્તર અદાલત હોઈ શકે નહિ, તેનાથી સમસ્યામાં વધારો થશે. કોઈ પણ દેશમાં બે સુપ્રીમ ઓથોરીટી હોઈ ન શકે.જનતા સરકારને સત્તા આપે છે કે તે દેશની વ્યવસ્થા ચલાવે પરંતુ જનતા અને સરકાર વચ્ચે એક કરાર હોય છે કે સરકાર તેમના ખાનગી જીવનમાં કોઈ હસ્તક્ષેપ કરશે નહી. જે દેશમાં આ જન અધિકાર અને ફરજ વચ્ચે સંતુલન હશે ત્યાં સમાજમાં શાંતિ અને ન્યાય હશે. ભારતમાં બધા નાગરિક હિંદુ હોય કે મુસ્લિમ, શીખ હોય કે ખ્રિસ્તી બધા દેશના બંધારણમાં વિશ્વાસ ધરાવે છે. અને અંગત મામલા સિવાય બધી બાબતોમાં સામાન્ય કોર્ટને જ અનુસરે છે. અને ભારતનો દરેક નાગરિક પોતાના પર્સનલ લો પર અમલ કરે છે જે બંધારણની કલમ ૨૫માં આપવામાં આવી છે.